cyanic-selkie/wikianc huggingface dataset:
National Basketball Association
Istorija
Susijungus su Nacionaline krepšinio lyga joje žaidė 17 klubų. Mažiausias klubų skaičius buvo pasiektas 1953 m., kai joje žaidė vos 8 klubai.
1992 m. vasaros olimpinėse žaidynėse pirmą kartą dalyvavo iš NBA profesionalių krepšininkų sudaryta JAV rinktinė. Ji nesunkiai nugalėjo visus varžovus ir tapo čempione.
1995 m. lyga išsiplėtė į Kanadą – NBA startavo du nauji klubai iš šios šalies, „Vancouver Grizzlies“ ir „Toronto Raptors“.
2011 m. pirmą kartą lygos istorijoje NBA žaidė oficialias rungtynes Europoje. Londone stebint 20 000 žiūrovų O2 arenoje susitiko „New Jersey Nets“ ir „Toronto Raptors“ komandos.
2012 m. NBA pradėjo bausti žaidėjus už žaidėjų elgesį, kuomet jie stengiasi įrodyti nebūtas priešininkų pražangas ar kitus veiksmus (vaidybą).
2014 m. rugpjūčio 5 d. Becky Hammon buvo paskirta „San Antonio Spurs“ komandos trenere ir tapo pirmąja visateise vyriausiąja trenere NBA lygoje.
2015 m. gruodžio 11 d. „Golden State Warriors“ komanda pasiekė geriausio NBA sezono starto rezultatą, laimėję iš eilės 24 rungtynes 2015–16 m. sezone.
2017 m. sausio 11 d. Londone vyko svarbiausios NBA reguliaraus sezono varžybos Europoje per visą senojo žemyno istoriją. Kova vyko tarp konkurencingų Philadelphia 76ers ir Boston Celtics komandų. Bilietai 20 000 žiūrovų talpinančioje O2 arenoje buvo išparduoti per valandą, krepšinio gerbėjai sugužėjo iš visos Europos. Tituluočiausia NBA komanda Boston Celtics varžybų eigoje prisivijo savo varžovus ir iškovojo pergalę rezultatu 114-103. Nors tokio pobūdžio varžybos Londone vyksta jau nuo 2011 m., bet iki tol čia žaidė ne itin pajėgios ar lygiavertės komandos.
Struktūra
NBA dabar yra 30 komandų, žaidžiančių 2 konferencijose, kurios suskirstytos į 6 pogrupius:
NBA čempionai
NBA čempionais yra tapę:
Lietuviai NBA
Pirmasis Lietuvos krepšininkas NBA – Šarūnas Marčiulionis, 1989 metais išvykęs žaisti į „Golden State Warriors“. Jis pašauktas į NBA 1987 metų naujokų biržoje. Dar anksčiau į NBA pašauktas Arvydas Sabonis, kurį Portlando „Trail Blazers“ pašaukė 1986 metų naujokų biržoje, tačiau A. Sabonis į Portlandą išvyko tik 1995 metais.
Visi NBA žaidę lietuviai:
NBA naujokų biržose pašaukti, bet NBA nežaidę krepšininkai:
2008 m. Japonijos Grand Prix
2008 m. Japonijos Grand Prix – 16-tas 2008 m. Formulės 1 etapas, kuris vyko spalio 10-12 d. Fuji trasoje. 20 metų Japonijos GP vyko Suzukos trasoje, tačiau 2007 m. GP pirmą kartą po 1977 m. sugrįžo į Fuji trasą.
2007 m. pole poziciją, pergalę ir greičiausią ratą pelnė britas Lewis Hamiltonas. 2006 m. Japonijos GP laimėjo Fernando Alonso. Rubensas Barichello taip pat yra laimėjęs Japonijos GP - 2003 m.
Prieš Grand Prix
thumb|left|150px|[[Bridgestone naudotos "žalios" padangos]] FIA ir Bridgestone paskelbė, kad šiame GP bus vykdoma "Žaliųjų automobilių" akcija - visi bolidai naudojo padangas su žaliais nudažytais grioveliais. Taip buvo pavaizduota FIA ir visų komandų siekis sumažinti Žemės taršą.
Taip pat prieš lenktynių savaitgalį Japonijos GP organizatoriai atsižvelgę į pernai metų kritiką skyrė 19 milijonų $ trasos infrastruktūros gerinimui.
Orų prognozė
Prgonozuojama, kad visas savaitgalis bus vėsus, temperatūra svyruos tarp 16-20 laipsnių šilumos.
Pirmoji dalis
Pirmoje treniruotėje greičiausias britas Lewis Hamiltonas (1:18.910), aplenkęs Felipe Massa (1:19.063) ir Heikki Kovalaineną (1:19.279).
Antroji dalis
Antroje dalyje visus nustebino Toyota ekipos narys Timo Glockas, nuvažiavęs greičiausią ratą.
Šeštadienio treniruotės
Šeštadienio treniruotėse, vykusiose po naktinio lietaus, pirmas buvo lenkas Robert Kubica (1:25.087), antras - Timo Glockas (1:25.171), trečias - Nelson Angelo Piquet (1:25.415).
Kvalifikacija
Kvalifikacijoje puikiai pasirodė sezono lyderis britas Lewisas Hamiltonas. Kitas sezono lyderis Felipe Massa turėjo tenkintis tik penkta starto vieta, o jį aplenkė Fernando Alonso, Heikki Kovalainenas ir Kimi Raikkonenas.
Lenktynės
Šiose lenktynėse pasinaudojęs sezono lyderiu kova antrą pergalč iš eilės pelnė ispanas Fernando Alonso. Antras finišavo Robertas Kubica, kurį ioki pat finišo spaudė suomis Kimi Raikkonenas. Felipe Massa finišavo tik aštuntas, o jo konkurentas Lewisas Halintonas - tik dvyliktas.
Dezaktyvacija
300px|thumb|Radiacinės, cheminės ir biologinės saugos kariuomenės mokymai [[Balakovo atominė elektrinė|Balakovo AE. Vyksta mokomoji pastato dezaktyvacija.]] Dezaktyvacija – viena iš nukenksminimo priemonių, kuria pašalinamos radioaktyvios medžiagos užterštose vietovėse, nuo pastatų paviršių, konstrukcijų, technikos, drabužių, asmens apsaugos priemonių, vandens.
Dezaktyvaciją galima atlikt dviem būdais – mechaniniu ir fizikiniu-cheminiu, kurie vienas kitą papildo. Mechaniniu būdu radioaktyvios medžiagos nuo užterštų paviršių šalinamos šluotelėmis ar kitomis priemonėmis, iškratant, išpurtant drabužius, nuplaunant vandens srove, nuputimu (pvz., naudojant aviacinius variklius). Vandens paviršiaus įtempimus galima mažinti temperatūros pakėlimu ar naudojant paviršiaus aktyvias medžiagas (muilą, skalbimo miltelius ir t. t.). Mechaninis būdas yra paprastas ir prieinamas, todėl dažniausiai taikomas technikos, automobilinio transporto, drabužių, asmens apsaugos priemonių dezaktyvacijai iškart išėjus iš užterštos teritorijos.
Tačiau dėl glaudaus radioaktyvių medžiagų ryšio su daugelio medžiagų paviršiumi ir gilaus jų įsiskverbimo į paviršius, mechaninis būdas gali neduoti reikiamo efekto. Todėl kartu su juo taikomas fizikinis-cheminis būdas, kuriame naudojami specialių preparatų tirpalai, žymiai padidinantys radioaktyvių medžiagų šalinimo (nuplovimo) efektyvumą nuo užterštų paviršių.
Taip pat naudojami ir kiti paviršių dezaktyvacijos būdai – elektrocheminė dezaktyvacija (dezaktyvuojama dalis panardinama į elektrolito tirpalą, prie apdirbamo paviršiaus prijungiamas teigiamas arba neigiamas elektros polius), lazerinė dezaktyvacija (mechanizmas panašus į lazerines sistemas, taikomas senų dažų ar rūdžių valymui, naudojamas, pvz., metalinių daiktų restauracijoje), ultragarsinė dezaktyvacija ir kt.
Dezaktyvuojant, priklausomai nuo aplinkybių ir nukenksminamo objekto, naudojami skirtingi metodai. Teritorijos plotai, turintys kietą paviršių, dezaktyvuojami aukštu spaudimu nuplaunant radioaktyvias medžiagas (dulkes), naudojant laistymo ar gaisrinius automobilius. Teritorijose, kur nėra tvirto paviršiaus, dezaktyvacija atliekama iškasant viršutinį grunto ar sniego sluoksnį, užpilant švariu gruntu, užsėjant augalais, akumuliuojančiais radionuklidus, įrengiant paklotus ir t. t.
Atominėse elektrinėse įrangos ir patalpų dezaktyvacija yra standartinė procedūra, atliekama tiek prieš, tiek ir po reaktoriaus įrangos remonto darbų; atliekama rankiniu būdu, naudojant chemines medžiagas arba specialia įranga ir konteineriais (labai aktyvioms įrangos dalims).
Čaparė
Čaparė  – upė Bolivijoje, Kočabambos departamente; Mamorės ištaka. Prasideda susiliejus Espiritu Santo ir San Matėjo upėms ties Vilja Tunario miesteliu. Teka Čaparės lygumomis. Susiliejusi su Mamoresilju sudaro Mamorę (Amazonės baseinas).
Raginis sluoksnis
thumb|250px|Epidermio sluoksniai. Raginis sluoksnis - viršuje Raginis sluoksnis – viršutinis epidermio sluoksnis, sudarantis odos paviršių, trukdantis patekti į kūną svetimoms medžiagoms ir infekciniams agentams bei minimizuojantis drėgmės praradimą. Jame baigiasi keratinocitų diferenciacija. Jis sudarytas iš 15-20 ir daugiau sluoksnių neturinčių branduolių negyvų (apoptuotų) suplokštėjusių stipriai kertinizuotų ląstelių – korneocitų (angl. corneocytes). Šios ląstelės apgaubiamos membranomis ir lipidais. Kai šios negyvos ląstelės nusilupa, jas pakeičia naujos ląstelės iš bazinio sluoksnio.
Raginio sluoksnio ląstelės sudarytos iš keratino (baltymo, kuris padeda palaikyti odos drėgmę, neleisdamas išgaruoti vandeniui), taip pat turi cholesterolio, lipidų, įvairių riebiųjų rųgščių, ceramidų. Pastarieji svarbūs ne tik struktūrai, bet ir reguliuoja programuotą ląstelių žūtį (apoptozę). Šios ląstelės gali absorbuoti vandenį ir tai paaiškina, kodėl žmonių ir gyvūnų kojų ir rankų pirštai susiraukšlėja ilgai laikomi vandenyje. Raginio sluoksnio storis priklauso nuo kūno dalies paskirties ir apsaugos poreikių (delnų ir padų oda storesnė).
Roplių raginis sluoksnis yra ilgalaikis (nuolatinis) ir pakeičiamas tik greitojo augimo metu. Šis procesas vadinamas nėrimusi. Reptilijų raginio sluoksnio sudėtyje yra β keratino, kuris odą padaro kietesnę, tvirtesnę.
Epidermis (Wirbeltiere)
Liauriškės
Liauriškės – kaimas Kaišiadorių rajono savivaldybėje, 4 km nuo Žaslių.
Alovės herbas
Alovės herbas – Alovės miestelio heraldinis simbolis.
Siaura balta juostele perkirsto herbinio skydo mėlyname viršutiniame lauke auksinė Dievo apvaizdos akis, raudoname apatiniame - trys sidabriniai bezantai (monetos).
Apie herbą
Istorinio herbo Alovė neturėjo. Bendruomenės pageidavimu herbe nuspręsta įamžinti Dievo globos simbolį - dieviškąją akį, taip pat miestelio turtingumą bylojančius lobius. Alovė - viena seniausių gyvenviečių. Pilkapyje archeologai rado Vytauto laikais kaldintus denarus. 1955 m. moliniame inde buvo rastas lobis - X1V-XV a. sidabro lydiniai ir 56 Prahos valdovo Vaclovo IV (1378-1419) grašiai. Alovės apylinkės žmonės aktyviai dalyvavo nacionalinio išsivadavimo, o pokario metais - partizaniniame judėjime.
Herbas patvirtintas Lietuvos Respublikos Prezidento 2008 m. birželio 28 d. dekretu Nr. 1K-1420. Herbo etalono autorius dailininkas Rolandas Rimkūnas.
Kalvotoji Žemaitija
thumb|Kalvotoji Žemaitija 1993 m. Kalvotoji Žemaitija – Telšių apskrities laikraštis, leidžiamas nuo 1941 m. balandžio 19 d.
Istorija
1941 m. išėjo 9, 1944 m. – 6 numeriai. 1941 m. gegužės 15 d. – 1944 m. spalio 28 d. nebuvo leidžiamas. Iki 1950 m. – Telšių apskrities laikraštis, 1950–1990 m. – LKP Telšių rajono komiteto ir LDT leidinys, nuo 1990 m. – rajono laikraštis, nuo 1995 m. Nr. 21 – apskrities laikraštis. Steigėja ir leidėja UAB „Kalvotoji Žemaitija“ redakcija.
1945 m. ėjo vienąkart-dukart per savaitę, 1946 m., 1951 m. – dukart, 1947–1949 m. – dukart-triskart, vėliau – triskart per savaitę, nuo 1990 m. – du kartus, nuo 1995 m. – tris kartus per savaitę. Spausdino Telšių spaustuvė, nuo 1980 m. Šiaulių „Titnago“ spaustuvėje. Tiražas 1945 m. – 10 000 egz., 1987 m. – 14 200 egz., 1997 m. – 6600 egz.
Iki 1950 m. gruodžio vadinosi „Tarybų Žemaitija“, iki 1962 m. – „Komunizmo aušra“, iki 1988 m. – „Komunizmo švyturys“, nuo 1988 m. – „Telšių laikraštis“, nuo 1991 m. balandžio – „Kalvotoji Žemaitija“.
1939 m. Europos krepšinio čempionatas
'''1939 m. Europos vyrų krepšinio čempionatas''' – trečiosios Europos vyrų krepšinio pirmenybės, surengtos 1939 m. gegužės 21-28 d. Kaune (Lietuvoje).
Pasiruošimas
Europos pirmenybėms rengti sudarytas Garbės komitetas, kurio sudėtyje buvo Respublikos prezidentas Antanas Smetona, Ministras pirmininkas Jonas Černius ir jo pavaduotojas Kazys Bizauskas, Seimo pirmininkas Konstantinas Šakenis, ministrai. Organizaciniam komitetui vadovavo J. Navakas, pavaduotoju buvo K. Dineika, o generaliniu sekretoriumi – A. Latvėnas. Kiekviena nacionalinė rinktinė privalėjo turėti po vieną tarptautinės kategorijos krepšinio teisėją. Lietuvoje pirmajam toks vardas buvo suteiktas Stasiui Šačkui. Rungtynėms teisėjavo: N. Čerekas (Lietuva, 6 rungtynės), Saladžius (Lietuva), S. Šačkus (Lietuva, 2 rungtynės), M. Zaroskis (Lietuva, 4 rungtynės), Leroy (Prancūzija), Maikė (Latvija), Zelenojus (Estija), Ugolinis (Italija), Kiraly (Vengrija), Pakus (Vengrija), V. Šeremeta (Lenkija), Robinas (Prancūzija), Kivitis (Latvija), Pazmandis (Vengrija). Pirmenybių Vyr. teisėju buvo paskirtas Valerijonas Balčiūnas. Pirmenybes aprašė 65 žurnalistai, fotografavo 20 fotografų. Lietuvos spaudoje ypač išpopuliarėjo dienraščio XX amžius korespondento Broniaus Keturakio reportažai, taip pat draugiški šaržai ir karikatūros, kurių autoriais buvo Juozas Penčyla, Borisas Jermolajevas ir kt. Prieš pat pirmenybes kilo diskusija: ar nerteikėtų riboti dalyvaujančių sportininkų ūgį (1936 m. Berlyno olimpiadoje krepšininkai buvo suskirstyti į dvi grupes – iki 190 cm ir aukštesni). Visgi abiem aukštaūgiams (lietuviui Pranui Lubinui ir estui Ralfui Vikstenui) buvo leista varžytis.
Į čempionatą, surengtą Kauno sporto halėje susirinko aštuonių valstybių rinktinės. Jau jautėsi Antrojo pasaulinio karo grėsmė: nedalyvavo Bohemijos-Moravijos komanda, kuriai atvykti neleido okupacinė Vokietijos valdžia. Varžybų favoritais buvo įvardijami; Lietuvos rinktinė (treneris Pranas Lubinas), Latvijos rinktinė (tr. Valdemārs Baumanis), taip pat Prancūzijos (tr. Paul Geist) ir Lenkijos (tr. Walenty Kłyszejko) komandos. Pirmenybės prasidėjo Kauno ir Varšuvos moterų krepšinio rungtynėmis, kurias rezultatu 29:28 laimėjo lietuvaitės. Joms entuziastingai plojo į naująją Sporto halę, nepaisant aukštų bilietų kainų (sėdimos vietos kainavo 2,5-5,0 litų, o stovimos 1,5-2,0 Lt), gausiai susirinkę sirgaliai. Per atidarymą tautinius šokius šoko Kaišiadorių, Biržų, Ukmergės ir Utenos gimnazijų auklėtinės. Čempionato garbės komiteto pirmininkui A.Smetonai paskelbus apie atidarymą, žiūrovai giedojo šalies himną.
Varžybos
Čempionato sistema buvo labai paprasta – visos komandos sužaidė viena su kita po vienerias rungtynes. Už pergalę grupėje buvo skiriami 2 taškai, už pralaimėjimą – 1 taškas. Svarbiausiomis pirmenybių rungtynėmis tapo jau pirmasis būsimųjų čempionų mačas su Latvijos rinktine, kurį lietuviai laimėjo vieno taško skirtumu 37:36. Po šių rungtynių santykiai tarp Lietuvos ir Latvijos taip paaštrėjo, kad netgi neįvyko tais metais planuotos Baltijos šalių futbolo taurės varžybos. Itin įtemptos buvo rungtynės tarp Lenkijos ir Prancūzijos rinktinių gegužės 23 d. Kai iki susitikimo pabaigos buvo likę tik 30 sekundžių, lenkai pirmavo trim taškais. Prancūzai atakavo, bet sugebėjo pasiekti tik vieną tašką per baudos metimą. Prancūzijos rinktinės protestas dėl varžybų pabaigoje tariamai per anksti sušvilpusio teisėjo buvo atmestas. Latviai trečiąją čempionato dieną pateikė čempionato sensaciją, įveikę suomius įspūdingu rezultatu 108:7. Estai gegužės 25 d. mėgino Suomijos komandą įveikti sausu rezultatu. Tai jiems sekėsi iki pat antrojo kėlinio 18 minutės, kai suomiai įmetė vieną baudą. Galutinis rezultatas 91:1 Estijos naudai. Paskutinę dieną įtemptos buvo rungtynės Italija-Prancūzija. Aikštelėje vyko apylygė kova, tik baigiantis laikui prancūzai išsiveržė ir nugalėjo 31:24.
Rungtynių statistika
Rungtynių nugalėtojai paryškinti
Apdovanojimai
Europos krepšinio čempione tapo Lietuvos vyrų krepšinio rinktinė. Nugalėtojams buvo įteikta Respublikos prezidento Antano Smetonos dovana – sidabrinė kraičio skrynelė. Latvijos komanda buvo pripažinta nugalėtoja tarp riboto ūgio krepšinio rinktinių. Buvo išrinktas Krepšinio karalius: juo tapo estų olimpietis Heino Vaskila, pelnęs 116 taškų, antras buvo latvis V.Šmitas (108 taškai), o trečias – lietuvis P.Lubinas (97 tšk.). Lietuvos rinktinės žaidėjai per pirmenybes Kaune gyveno M.Galvydienės pensionate Aukštojoje Panemunėje ir metimus tobulino Kūno kultūros rūmų salėje. Jie pripažinti pelnę daugiausiai taškų (396) ir mažiausiai praleidę (137).
Valgomoji gelteklė
Valgomoji gelteklė (Scorzonera hispanica) – astrinių (Asteraceae) šeimos, gelteklių (Scorzonera) genties augalas.
Labai retai auginama. Šaknys vartojamos vaistams, maistui ir kaip kavos surogatas. Šaknys dar vadinamos juodosiomis šaknimis. Lapais maitinami šilkverpio vikšrai. Manoma, kad iš pradžių augalą imta auginti Ispanijoje kaip vaistinį nuo gyvačių įkandimo, nervų ir kitų ligų. Išvesta daug kultūrinių veislių.
Il Volo
2015 metais grupė su daina „Grande amore“ laimėjo Sanremo muzikos festivalį.
Istorija
Pop operos žanro muziką dažniausiai atliekantys vaikinai į grupę susibūrė 2009 metais, po dalyvavimo Italijos muzikiniame projekte „Ti lascio una canzone“. Iki šiol „Il Volo“ yra išleidę penkis albumus, kurie sulaukė didelio populiarumo tarp klasikos mėgėjų. 2010 metais grupės nariai buvo vieni iš atlikėjų, įrašiusių naują kūrinio „We Are the World“ versiją, skirta nukentėjusiems nuo žemės drebėjimo Haityje. Kiti grupės pasiekimai – pasirodymas Nobelio premijos teikimo ceremonijoje 2012 metais, kur jų klausėsi Norvegijos karalius, taip pat galimybė vienoje scenoje dainuoti su Barbra Streisand, Placido Domingo, Bellinda...2015 metais jie nugali garsiausiame italų muzikos festivalyje Sanremo muzikos festivalyje ir iškovoja teisę dalyvauti Eurovizija. Eurovizijoje laimi 3-ią vietą ( įdomu, kad jei balsavimo rezultatus lemtu tik žiūrovai, Il volo būtų nugalėję). Po festivalių pradeda neįtikėtinos sėkmės koncertinį turą po Italiją. 2021 m. birželio 5 d. jie surengė koncertą Veronos arenojie italų kompozitoriaus Ennio Morricone garbei. 2021 m. lapkritį jie išleido maestro Morricone skirtą pagarbos albumą „Il Volo Sings Morricone“.
Suražas
Sùražas  – miestas Lenkijos šiaurės rytuose, Narevo aukštupio slėnyje, šalia Narevo upės. Netoli miesto įsikūręs Narevo nacionalinis parkas. Tai vienas iš mažiausių Lenkijos miestų pagal gyventojų skaičių.
Istorija
Nuo V a. pr. m. e. iki X a. šiose vietovėse gyveno lietuviams artima baltų gentis jotvingiai. Archeologinių tyrimų duomenimis jau XI a. šioje vietovėje buvo gyvenvietė. Apie 1300 m. įkurta Suražo Kristaus Kūno parapija. 1392 m. gyvenvietė buvo nusiaubta kryžiuočių ordino. XIII–XIV a. šias žemes užėmė Lietuvos Didžioji Kunigaikštystė. Nuo XIII–XIV a. iki 1513 m. priklausė LDK Trakų vaivadijai, nuo 1513 m. iki 1569 m. Liublino unijos Palenkės vaivadijai. 1445 m. rugsėjo 16 d. gyvenvietei buvo suteiktos miesto teisės. XVI a. gyvenvietėje pastatyta nedidelė mūrinė pilis. Pilis buvo sugriauta Švedų tvano metu XVII a. viduryje. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose.
Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. 1807-1842 m. priklausė Rusijos imperijos, Balstogės sričiai, 1842-1914 m. Gardino gubernijai. 1865 m. mieste įkurtos Suražo žydų kapinės. 1874-1876 m. pastatyta Kristaus Kūno bažnyčia. 1910-1911 m. buvo pastatyta Suražo Senoji sinagoga. Iki I pasaulinio karo mieste stovėjo trys cerkvės. XIX a. tai buvo miestelis Balstogės apskrityje.
Zavykai
Zavykai  – kaimas Lenkijos šiaurės rytuose, km į pietryčius nuo Suražo ir apie 25 km į pietvakarius nuo vaivadijos centro Balstogės. Šalia kaimo teka Narevo upė. Kaime stovi XVIII a. antroje pusėje pastatyta medinė koplyčia, kuri yra įtraukta į Palenkės vaivadijos saugomų istorijos paminklų sąrašą.
Istorija
Nuo XIII–XIV a. iki 1569 m. Liublino unijos priklausė LDK. XIX a. kaimas buvo Balstogės apskrityje, čia veikė Zavykų valsčius.
Nedžerui
Nedžerui nomas (egip.: nṯrwj, neteisingi (pasenę) skaitymo variantai – hrwj, kbt), Kopto nomas  – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 5. Jo pavadinimas buvo užrašomas dviejų sakalų (ar Horų) simboliais, dėl to jis dar vadinamas Dviejų sakalų (dievybių) nomu.
Sostinė (niwt) buvo Gebtiu (dab. Kiftas, Ptolemėjų laikų Koptas). Kiti svarbūs miestai buvo Nebet ir Gesu (Ptolemėjų laikais žinomas kaip Mažasis Apolinopolis). Nomas buvo abipus pagrindinės Nilo upės vagos, ten, kur Nilas staigiai pasisuka į šiaurę ir apėmė dalį dabartinės Kenos muchafazos. Į pietvakarius buvo Vaseto (4), o šiaurės vakaruose – Aker (6) nomai.
Istorija
Priešistoriniais laikais nomo teritorijoje buvo Nakados kultūros pagrindinis centras, bet vėliau teritorija prarado savo reikšmę. Nomas minimas nuo Senosios karalystės. Jo ilgis siekė 3 iteru (apie 32 km), o plotas – apie 4 cha-ta (apie 11 ha). Nuo pat įkūrimo administracinis centras buvo Gebtiu, kuriame garbinamas dievas buvo Minas. Kiti garbinti dievai buvo Heketė, Izidė, Chonsu ir kt.
Nomas panaikintas 307 m., įdiegiant Egipte ir visoje Romos imperijoje administracinių vienetų pagi sistemą.
Erreway presenta su caja recopilatoria
Erreway presenta su caja recopilatoria – Argentinos grupės "Erreway" hitų rinkinys. Jis išleistas 2007, specialiai Ispanijai, bet buvo pardavinėjamas ir kitose pasaulio šalyse. Trys "Erreway" nariai, Camila Bordonaba, Felipe Colombo ir Benjamin Rojas, naudojo senas medžiagas, iš albumų ir DVD, kad padarytų rinkinį, jų gerbėjams Ispanijoje. Šiame rinkinyje yra dainos iš "Errreway" albumų Señales ir Tiempo bei kitos gyvai atliktos dainos. Taip pat yra du DVD: vienas su "Erreway" video, o kitas su video iš koncerto Ispanijoje. Nors Luisana Lopilato nebėra "Erreway" nare, tačiau jos nuotrauka yra ant pakuotės viršelio.
Calvin Harris
Calvin Harris (g. Adam Richard Wiles 1984 m. sausio 17 d.) – britų elektroninės muzikos atlikėjas, prodiuseris ir dainų autorius. 2023 m. duomenimis, atlikėjas yra išleidęs šešis albumus, iš kurių naujausiasis, „Funk Wav Bounces Vol. 2“, išleistas 2022 m. rugpjūtį.
Steponas Algirdas Dačkevičius
Steponas Algirdas Dačkevičius (g. 1952 m. spalio 7 d. Pužuose, Raseinių rajonas) – Lietuvos žurnalistas, poetas.
Biografija
1960–1971 m. mokėsi Raseinių rajono Nemakščių vidurinėje mokykloje, 1975 m. baigė lietuvių kalbą ir literatūrą Šiaulių pedagoginiame institute.
1982–1986 m. Šilalės rajono laikraščio „Artojas“ redaktoriaus pavaduotojas, nuo 1988 m. „Telšių laikraščio“, nuo 1991 m. balandžio – laikraščio „Kalvotoji Žemaitija“ redaktorius.
Telšių Lions klubo, nuo 2006 m. Lietuvos rašytojų sąjungos narys.
Respublikinių ir Telšių rajono poezijos konkursų laureatas, prizininkas.
Bibliografija
Rinkiniuose:
Carlos Delfino
Karlosas Fransiskas Delfinas (Carlos Francisco Delfino, g. 1982 m. rugpjūčio 29 d., Santa Fė) – Argentinos krepšininkas, Argentinos krepšinio rinktinės narys, turintis dvigubą Argentinos ir Italijos pilietybę.
Karjera
1998–2000 m. žaidė Argentinos lygoje („Olímpia de Venado Tuerto“, „La Unión de Colón“ klubuose). 2000 m. persikėlė į Italiją ir žaidė Serijos A Kalabrijos Redžo „Viola“, o kitus du sezonus – Bolonijos „Skipper“ komandoje.
Vos tik pasibaigus 2006–2007 m. sezonui buvo išmainytas į „Raptors“ ekipą.
Toronto „Raptors“ komandai priklausė jo teisės, todėl 2009 m. rugpjūčio 18 d. jis buvo iškeistas Milvokio „Bucks“ komandai. 2012 m. rugpjūčio viduryje pasirašė vienerių metų sutartį su galimybe ją pratęsti su Hiustono „Rockets“ klubu. 2013 m. liepos 30 d. kartu su Aaron Brooks buvo atleistas iš Hiustono komandos.
Dilbė
Dilbė – kaimas Telšių rajono savivaldybėje, 4 km nuo Žarėnų.
Vilkijos apylinkė
Vilkijos ayplinkė – Lietuvos TSR administracinis-teritorinis vienetas vidurio Lietuvoje, į šiaurės vakarus nuo Kauno.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Vilkijos valsčiuje, bet iki 1950 m. panaikinta. Atkurta 1963 m. sausio 12 d. iš dalies Lebedžių apylinkės ir dalies Padauguvos apylinkės. 1988 m. prijungta Daugeliškių apylinkė.
1845 m. Rusijos baudžiamasis statutas
'''1845 m. Rusijos baudžiamųjų ir taisomųjų bausmių statutas''' (, Statutas apie nubaudimus baudžiamuosius ir ištaisomuosius) – pirmasis Rusijos baudžiamasis kodeksas, pirmoji visuotinė Rusijos baudžiamosios teisės sistematizacija sąvadas (dalinis susisteminimas – karinių pajėgų sąvadas – Karinis artikulas; patvirtintas Petro I).
Istorija
Siūlymai kodifikuoti baudžiamąją teisę teikti rengiant Rusijos imperijos įstatymų sąvadas (priimtas 1832 m.): buvo keliamos idėjos sukurti atskirą baudžiamąjį teisyną. Tačiau caras Nikolajus I neigiamai vertino sudarymą atskirų sąvadų, „kuo nors atsietų, pernelyg teoretinių“. Pasak jo, įvairios naujovės netgi įstatymų leidybos srityje „savyje talpino naujas idėjas“, kurios „išderina valstybinį organizmą“. Tačiau baudžiavinės santvarkos imperijoje, tuometėje policinėje karinėje valstybėje vis dar nebuvo susistemintos baudžiamosios teisės, vieningos nusikaltimų klasifikacijos, sistemos, kuri buvo reikalinga specialaus sąvado forma.
XIX a. 4 dešimtetyje caro kanceliarijos Antrasis skyrius pradėjo rengti Baudžiamųjų ir taisomųjų bausmių statutą. Darbui vadovavo D. M. Bludov. Nikolajus teigė, kad rengėjai privalo „ne kurti naują statutą, remiantis mokslo pagrindais, bet tik sutvarkyti, suderinti skirtingas pataisymo bausmes, tačiau vienodais pagrindais, ir taip sakant, vienoje dvasioje“. Sukurti naują baudžiamąjį teisyną, tačiau prisilaikant XVII a. baudžiamosios teisėkūros „pamatinių pagrindų“ (1649 m. Soboro statutas, Соборное Уложение 1649 года). Tuo pačiu leista komisijai suredaguojant pataisyti senąsias normas, siekiant „pašalinti išsireiškimų ir pačių nuostatų netikslumus ir nekonkretumą“, jas papildyti pagal laiko reikalavimus bei patirtį. Darbai suintensyvėjo XIX a. 6 dešimtmetyje (valdant Aleksandrui II), truko 22 metus. Per tą laiką pasikeitė 3 carai. 1845 m. rugpjūčio 15 d. statutą patvirtino caras Nikolajus I. Statutas įsigaliojo nuo 1846 m. gegužės 1 d.
1845 m. Baudžiamasis statutas buvo sudarytas iš 2304 straipsnių (4 kartus viršijo vidutinę XIX a. veikusių kodeksų apimtį). Sudėtinga rubrikacija (dalis – skyrius – skirsnis – poskyris), sudėtinga bausmių sistema (11 bausmių rūšių, 37 bausmių laipsniai, formos). I knyga – „Bendroji dalis“. Nusikaltimas ir nusižengimas apibrėžti kaip įstatymui priešinga veika, taip pat neveikimas (neįvykdymas to, kas „grasinant bausme, įstatymo parašyta“).
Pakeitimai
Baudžiamasis statutas, nors ir buvo tobulinamas (1885 m.), galiojęs iki pat XX a. pradžios, vis dar buvo konservatyvus feodalinės luominės, monarchinės santvarkos teisės aktas. Teisyno sistematizacija bei teisės technika buvo pasenusi. Baudžiamoji teisė buvo nepakankamai kodifikuota, sąvadas atsiliko nuo laiko dvasios bei prieštaravo vėlesnių (XIX a. 7 dešimtmečio) žemės ūkio, pramonės ir teismo reformų sąlygotiems pertvarkymams.
1903 m. buvo priimtas naujas Baudžiamasis statutas.
Bransviko pusiasalis
thumb|250px|Pietų Amerikos pietinė dalis
Bransviko pusiasalis  – pusiasalis Pietų Amerikos žemyno pietinėje dalyje, Čilės teritorijoje (Magelano ir Čilės Antarktidos regionas). Ilgis šiaurės-pietų kryptimi 115 km, plotis nuo 16 km šiaurėje iki 80 km pietuose. Užima apie 6300 km² plotą. Pietuose pusiasalis užsibaigia Frovardo kyšuliu (piečiausia žemyno vieta). Iš rytų ir pietų pusiasalį juosia Magelano sąsiauris, skiriantis nuo Ugnies Žemės salyno. Vakaruose Otvėjaus užutėkis skiria nuo Riesko salos.
Bransviko pusiasalio šiaurės rytuose yra Punta Arenaso miestas.
Dvarnieji
Dvarnieji – buvęs kaimas Vilkaviškio rajono savivaldybėje, 1,5 km į šiaurę nuo Pilviškių, prie kelio, piečiau geležinkelio Kaunas–Kybartai.
Istorija
2018 m. kaimas prijungtas prie Pilviškių.
Liausynė
Liausynė – buvęs kaimas Anykščių rajono savivaldybėje, į šiaurės vakarus nuo Surdegio. Ribojosi su Kanapynės ir Kiaulėnų kaimais.
Istorija
Liausynės kaimas 1970 m. buvo panaikintas.
Čimorė
Čimorė  – upė Bolivijoje, Kočabambos departamente; Mamoresiljo ištaka. Prasideda 2860 m aukštyje, teka į šiaurės vakarus, toliau teka lygumomis. Susilieja su Ičilu ir sudaro Mamoresilją (Amazonės baseinas). Prie Čimorės upės yra Čimorės miestelis.
Recherche Assistance Intervention Dissuasion
Tyrimų, paramos, intervencijos ir atgrasos dalinys - Prancūzijos nacionalinės policijos specialiųjų operacijų dalinys. Jo veiklos regionas yra Paryžius ir jo priemiesčiai, atominės elektrinės, tunelis po Lamanšu, kitos strateginės vietos, taip pat traukiniai ir lėktuvai (veikia pagal planą (Plan Piratair kovai su lėktuvų grobimais). Kitas panašus nacionalinės policijos dalinys yra GIPN (Groupes d'Intervention de la Police Nationale). Nacionalinės žandarmerijos analogas - GIGN (Groupe d'Intervention de la Gendarmerie Nationale).
RAID'ą 1985 m. įkūrė Robert Broussard ir Ange Mancini, kaip atsaką į bombų sprogdinimų ir žmogžudysčių bangą.
Istorija
1993 m. gegužės 13 d. Erikas Šmitas (Eric Schmitt), vadinęs save „HB“ (pagal 'žmogus bomba') ir nešdamasis didelį kiekį sprogmenų Neuilly-sur-Seine mieste vaikų darželyje paėmė įkaitais 21 vaiką. Tuometinis miesto meras Nicolas Sarkozy vedė derybas su pagrobėju ir sugebėjo išlaisvinti kelis vaikus. Vėliau iš derybų buvo pašalintas, kadangi nebuvo profesionalus derybininkas ir galėjo trukdyti policijos veiklai. Po 46 val., kai pagrobėjas užmigo, RAID nariai įsėlino į namą ir evakavo likusius 6 vaikus. Pagrobėjas Šmitas buvo nušautas trimis šūviais į galvą, kai siekė sprogmenų. Visi pagrobti vaikai, auklėtoja ir slaugė liko sveiki.
RAID areštavo anarchokomunistinės grupės Action Directe, užsiiminėjusios žudymu, narius.
2005 ir 2006 m. RAID pareigūnai veikė malšindami riaušes. Taip pat jie vadavo įkaitus Versalyje, kur buvo nušautas ginkluotas vyriškis.
RAID pareigūnai saugo užsienio valstybių atstovus, keliaujančius Prancūzijoje.
Tarnyboje trys RAID pareigūnai žuvo vykdydami savo pareigas.
Organizacija
RAID dalinyje tarnauja apie 180 žmonių. Dalinys padalintas į 3 pagrindinius skyrius, kiekviename apie 60 pareigūnų.
Derybų grupė nuolatos budi. Ji užsiima savižudybėmis, krizėmis su prievarta, pakrikusios psichikos žmonėmis, įkaitų atvejais ir kitais panašiais įvykiais, nepriklausomai nuo likusio RAID. Ji įvertina situacijų pavojingumą, siūlo galimus sprendimus. padeda vesti derybas ir spręsti krizes. Jei prireikia viso RAID įsikišimo, trečiasis skyrius veikia kaip žvalgybos padalinys, ruošiantis kitų skyrių įsikišimą.
Į RAID gali patekti policininkai, penkerius metus atitarnavę Nacionalinėje policijoje ir išlaikę kruopščius priėmimo testus. Tuomet gauna galimybę 5 metus tarnauti RAID. Gavęs rekomendaciją gali tarnauti 5 papildomus metus. Daugiau kaip 10 metų tarnauti RAID neleidžiama. Policininkai, vyresni kaip 40 metų, į RAID nepriimami.
Siūlapelekiai guramiai
Siūlapelekiai guramiai – guraminių (Osphronemidae) šeimos žuvų gentis.
Nuorodos
Trichogaster Bloch and Schneider, 1801
Naujieji Argininkai
Novokolchoznojė (,, nuo 1938 m. liepos 16 d. Argenbrück, 1945–1946 m. , nuo 1946 m. ) – gyvenvietė Mažojoje Lietuvoje, Kaliningrado srities šiaurinėje dalyje, Nemano rajone, 15 km į pietvakarius nuo Ragainės, nuo 2008 m. birželio 30 d. Žilino kaimo gyvenvietės kaimas.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Tilžės apskrities (1922–1945 m. Tilžės-Ragainės apskrities) dvaras. 1993–2008 m. Novo Kolchoznojė apylinkės (Ново-Колхозненский cовет) centras. 1993 m. prijungti Černyševas, Ščukinas ir Grigorjevas.
Apylinkėse buvo gaminamas garsusis Ulmentalio sūris.
Apylinkė
Apylinkės teritorijoje buvo šios gyvenvietės:
Tverų herbas
Tverų herbas – vienas iš Tverų heraldikos atributų.
Aprašas
Herbo skydo juodame lauke virš raudonos nusmailintų stulpų gynybinės tvoros (sienos) trys auksiniai ietigaliai (1 ir 2).
Istorija
thumb|left|Tverų herbo projektas
Istorinio herbo Tverai neturėjo. Šiuolaikinėje heraldikoje nemažai miestų, miestelių herbe turi simbolius, priklausančius „kalbančiųjų simbolių grupei“, todėl 2007 m. pirmajame heraldikos komisijos posėdyje buvo pritarta pasiūlymui vaizduoti herbe tvoras su vartais, kurios aprašytos viename iš pasakojimų apie Tverų vardo kilmę. Tačiau herbo projektas nebuvo palankiai vertinamas pačių tveriškių. Tverų pavadinimą daugelis siejo su gerai įtvirtinta, aptverta vietove, kuri tiko apylinkių gynybai, todėl bendruomenės narių iniciatyva, buvo ieškoma alternatyvų. Prisiminta 1251 m. Haličio- Voluinės (Ipatijaus) metraštyje pirmą kartą paminėta kunigaikščio Vykinto pilis. Jame rašoma, kad būsimasis Lietuvos karalius Mindaugas savo priešus apgulė Vykinto pilyje, vadinama Tviremet. Tame mūšyje Mindaugas buvo sužeistas į šlaunį ir atsitraukė į savo pilį Vorutą. Nors tvirto pagrindimo, jog tikrai prie Tverų ar Tveruose stovėjo būtent Vykinto pilis, nėra, heraldikos komisijoje nuspręsta pavaizduoti nusmailintų stulpų (aštriakuolių) tvoros sieną, kuri senovėje naudota gyvenviečių bei piliakalnių įtvirtinimui.
Herbo etalono autorius dailininkas Arvydas Každailis, kuris pratęsė netikėtai mirusio Algio Kliševičiaus pradėtą darbą.
Lietuvos Respublikos Prezidentas herbą 2008 m. rugpjūčio 12 d. patvirtino dekretu Nr. 1K-1479.
Padijės nacionalinis parkas
Padijės nacionalinis parkas – saugoma gamtos teritorija Čekijoje, Pietų Moravijos krašte. Plotas yra 63 km². Įsikūręs Dijės upės slėnyje ir apsuptas miškų. Atidarytas 1991 m. liepos 1 d.
Kurčiatovas (Kazachstanas)
Kurčiatovas  – Kazachstano miestas, esantis Rytų Kazachstano srityje, išsidėstęs kairiajame Irtyšiaus krante, tarp Semėjaus ir Pavlodaro miestų.
Miestas pavadintas Tarybų Sąjungos fiziko Igorio Kurčiatovo garbei, kuris gyveno ir dirbo Kurčiatove.
Demografija
Tautybių pasiskirstymas (2010 m.) :
Sivasas
Sivasas – miestas vidurio Turkijoje, prie Kyzylyrmako upės; provincijos centras. Geležinkelio stotis. Išvystyta metalo, cemento, plytų, vilnos ir medvilnės pramonė.
Istorija
Iki viduramžių vadinosi Sebastija.
Zaviki Ferma
Zaviki Ferma  – kaimas Lenkijos šiaurės rytuose, Suražo valsčiuje, Balstogės apskrityje, Palenkės vaivadijoje. Kaimas yra apie 5 km į pietryčius nuo Suražo ir apie 25 km į pietvakarius nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Nosaičiai
Nosaičiai – kaimas Tauragės rajono savivaldybėje, 1 km į pietus nuo Skaudvilės. Dabar Nosaičių kaimas priklauso Skaudvilės miestui. Yra Nosaičių piliakalnis, vadinamas Papilkalniu. Iš visų pusių jį juosia nedidelė pelkė ir upelis. Tai kalvinio tipo piliakalnis su stačiais 8 m aukščio šlaitais. Aikštelė 75 m ilgio ir 50 pločio. 1989 m. piliakalnis sutvarkytas, įrengti laiptai. Švenčiamos Joninės.
Liaušiai (Šakiai)
Liaušiai – kaimas Šakių rajono savivaldybėje, 9 km nuo Šiaudinės.
Dilbyčiai
Dilbyčiai – kaimas Akmenės rajono savivaldybėje, 8 km nuo Kairiškių.
Šokoladiniai guramiai
Šokoladiniai guramiai (Sphaerichthys) – guraminių (Osphronemidae) šeimos žuvų gentis.
Gentyje yra 5 rūšys:
Interferometrija
Interferometrija – 2 koherentinės šviesos, radijo bangų ruožo interferencijos naudojimas teleskopams arba radioteleskopams skiriamajai gebai padidinti. Šio tipo bangų pluoštai gaunami iš teleskopo arba iš dviejų ar daugiau teleskopų ir vaizdai suvedami į vieną židinį. Optinių interferometrų skiriamoji geba yra 0,0001″. Jie naudojami žvaigždžių skersmenims ir glaudžių dvinarių žvaigždžių narių kampiniams atstumams matuoti. Radiointerferometrais matuojamos radijo šaltinių padėtys 0,0001″ tikslumu.
Lapkričio 16
Lapkričio 16 yra 320-a metų diena pagal Grigaliaus kalendorių (keliamaisiais metais – 321-a). Nuo šios dienos iki metų galo lieka 45 dienos.
Vardadieniai
Edmundas – Gertrūda – Margarita – Vaišvydas – Gerdvilė
Pasuvirkštis
Pasuvirkštis – kaimas Tauragės rajono savivaldybėje, 4 km į šiaurės rytus nuo Skaudvilės.
Istorija
Kaime buvęs dvaras, priklausęs Rimkui, kuris valdė 118 ha žemės. Dvaro centre buvo dviejų aukštų medinis gyvenamasis namas (sudegė 1972 m.), du tvartai, daržinės, kumetynai ir sodas. Išliko tik svirnas.
Glayva
miniatiūra|Glayva Glayva  – škotiškas sodriai auksaspalvis likeris, gaminamas Edinburgo priemiestyje Leite, Whyte and Mackay Ltd. Likerio pavadinimas kilęs iš suanglinto škot. gėlų pavadinimo Glè Mhath 'labai geras'.
Istorija
Glayva pirmąkart pagamintas ir parduotas 1947 m. vyno ir viskio prekiautojo Ronald Morrison.
Gamyba
Gaminamas iš išlaikyto škotiško viskio su anyžiumi, gvazdikėliais, žolelėmis, viržių medumi, mandarinais, kitais citrusiniais vaisiais, migdolais.
Suvalkų vėjo malūnų parkas
thumb|right|250px|Vienas iš vėjo malūnų Suvalkų vėjo malūnų parkas - vėjo energetikos parkas netoli Suvalkų miesto. Parkas priklauso Vokietijos koncernui Rheinisch-Westfälisches Elektrizitätswerk AG. Idėja įkurti tokį parką kilo 2003 metais, o 2006 m. prasidėjo statybos, kurios baigėsi 2009 metais. Parke buvo pastatyti 18 vėjo malūnų.
Lenkijos valstiečių partija
Lenkijos valstiečių partija (, PSL) – centristinė politinė partija, įkurta 1990 m. gegužės 5 d. Įeina į Europos liaudies partiją. Nuo 2007 iki 2015 m. LVP buvo valdančioje koalicijoje kartu su Piliečių platforma.
Partijos siekiai
LVP politinė programa remiasi agrarizmo doktrina. Partija pasisako už valstybės intervencionizmą ekonomikoje, ypač žemės ūkyje bei lėtesnę privatizaciją. LVP palaikė Lenkijos įstojimą į Europos Sąjungą tik palankesnėmis sąlygomis.
Lenkijos valstiečių partija pasisako už nemokamą mokslą ir sveikatos apsaugą, galimybę laisvai prieiti prie LLR archyvų.
LVP pasisako prieš proporcinių mokesčių įvedimą, mirties bausmės atkūrimą, eutanazijos bei abortų legalizavimą bei homoseksualų santuokas. LVP nepalaiko profesionalios kariuomenės kūrimo, atsisakant šauktinių, idėjos bei lengvųjų narkotikų legalizavimo, nepritaria bažnyčios atskyrimui nuo valstybės bei pavietų likvidavimui.
thumb|200px|left|Partijos frakcijos būstinė Lenkijos Seime
Rinkimų rezultatai
2007 m. Seimo rinkimuose LVP gavo 1,4 mln. (8,9 %) balsų ir turėjo 31 vietą parlamente. 2011 m. rinkimuose užėmė ketvirtąją vietą, surinkusi 8,36 % balsų ir šiuo metu turi 28 vietas Seime bei dvi vietas Senate. 2014 m. Europarlamento rinkimuose partija iškovojo keturis mandatus. 2015 m. rinkimuose surinko 5,13 % balsų. Rinkimus laimėjus partijai Teisė ir Teisingumas, nepateko į valdančiąją koaliciją.
Nuo 2005 m. partijai vadovavęs Valdemaras Pavliakas D. Tusko vyriausybėje 2007–2012 m. buvo vicepremjeras ir ekonomikos ministras. Šiuo metu partijai vadovauja Janušas Piechocinskis.
Darbas ir duona
Darbas – LKP Šiaulių rajono komiteto leidinys, nelegaliai išėjęs 1929 m. sausį Šiauliuose.
Istorija
Išspausdintas hektografu. Tiražas 100 egz.
Michael Naura
Michaelis Naura (g. 1934 m. rugpjūčio 19 d. Klaipėdoje) – muzikantas, redaktorius, žurnalistas.
Biografija
Gimė 1934 m. rugpjūčio 19 d. Klaipėdoje. Baigė žurnalistikos, filosofijos ir sociologijos studijas Berlyno laisvajame universitete. 1953-1964 m. vadovavo vienai iš žymiausių to meto Vokietijos džiazo grupių Michael Naura Quintett. Baigęs muzikanto karjerą pradėjo dirbti žurnalistu. Dirbo Šiaurės Vokietijos radijuje, kur vadovavo džiazo programų kūrimui. Per savo žurnalisto karjerą parašė nemažai straipsnių apie džiazą į įvairius leidinius.
Seleukas I Nikatoras
Seleukas I Nikatoras (🇬🇷; g. ~358 m. pr. m. e. – m. 281 m. pr. m. e.) – senovės graikų karvedys, dalyvavęs Aleksandro Makedoniečio žygiuose, po šio mirties – Seleukidų valstybės įkūrėjas ir valdovas.
Gimė Orestidos krašte Makedonijoje, buvo Pilypo II generolo Antiocho sūnus. Tarnavo karaliaus pažu. Makedonijos valdovu tapus Aleksandrui, su juo dalyvavo žygyje į Aziją. Jis nebuvo tarp pagrindinių Aleksandro karvedžių ir iki Aleksandro mirties minimas retai. 324 m. pr. m. e. vedė iš Sogdianos kilusią Apamą.
Po Aleksandro mirties Seleukas Nikatoras tapo vienu iš diadochų – generolų, kovojusių dėl imperatoriaus sosto. Po kelerius metus trukusio karo ir slapstymosi Egipte, Seleukas 312 m. pr. m. e. surinko armiją ir, gavęs Ptolemėjaus paramą, užkariavo Babiloną, taip duodamas pradžią Seleukidų valstybei. Anksčiau Babiloną valdęs Antigonas bandė žemes atgauti, bet pralaimėjo. Netrukus Seleukas užkariavo Mediją ir Partiją, toliau plėtė savo valdas į rytus iki Jaksarto ir Indo, taip užvaldydamas visą rytinę buvusios Aleksandro imperijos dalį. Vakaruose tuo tarpu tęsėsi Antigono puldinėjimai, tačiau palaipsniui įsitvirtino šalių riba Eufrato upe, kur Seleukas įkūrė Dura-Europo ir Nisibio miestus.
307 m. pr. m. e. Seleukas Mesopotamijoje įkūrė valstybės sostinę Seleukiją. Dėl to Babilonas prarado savo reikšmę, o netrukus visai sunyko. 305 m. pr. m. e. valdovas įsivėlė į karą su Maurijų dinastija Indijoje, tačiau pralaimėjo karaliui Čandraguptai ir su juo sudarė taiką. Seleukas nusiuntė Megasteną ambasadoriumi į Maurijų sostinę Pataliputrą. Valdovai apsikeitė dovanomis, Seleukas gavo 500 dramblių kavaleriją.
301 m. pr. m. e. valdovas dalyvavo svarbiame Ipso mūšyje (Frygijoje), kur kartu su Lisimachu ir Kasandro generolais nugalėjo Antigoną. Norėdamas pritraukti daugiau graikų į savo įtaką, Seleukas įkūrė Apamėjos, Antiochijos, Laodikės ir kt. miestus. Jis drauge su sūnumi Antiochu I Soteru užkariavo ir Mažąją Aziją. Užvaldęs praktiškai visą buvusią Aleksandro imperiją, išskyrus Egiptą ir Trakiją, Seleukas įžengė į Europą, siekdamas užimti Trakiją. Tačiau 281 m. pr. m. e. Ptolemėjus Keraunas nužudė Seleuką.
Wong Kar Wai
Biografija
Wong Kar Wai gimė Šanchajuje, Kinijoje. Kai jam buvo penkeri, su šeima persikraustė į Honkongą. Iš pradžių Honkonge buvo sudėtinga, nes nuo vaikystės kalbėjo tik standartine bendrine kinų kalba bei šanchajietiškai, o Kantono tarmės, kuria šnekama Honkonge, nemokėjo.
1980 m. Honkongo Politechnikos kolegijoje baigė grafinį dizainą. Po studijų pradėjo dirbti televizijoje ir netrukus pradėjo rašyti scenarijus kinui. Šiek tiek vėliau pradėjo režisuoti ir pats: debiutinis filmas 1988 m. „As Tears Go By“, tačiau labiausiai išgarsėjo po 1991 m. „Days of Being Wild“.
Libariškis
Libariškis – kaimas Pakruojo rajono savivaldybėje, 8 km nuo Pakruojo.
Wong Kar Wai
Biografija
Kartu su režisieriumi ir prodiuseriu Jeffrey Lau įkūrė nepriklausomą kino kompaniją „Jet Tone Films Ltd.“.
Vienas žymiausių Wong Kar Wai filmų – apie dvi meilės istorijas Honkonge pasakojantis 1994 m. „Chungking Express“ („Čunkingo ekspresas“, arba „Čunkingo tankumynas“).
1997 m. Kanų kino festivalyje buvo pripažintas geriausiu režisieriumi už filmą „Happy Together“.
Wong Kar Wai taip pat yra režisavęs reklamas, muzikinius vaizdo klipus, trumpametražius filmus, rašęs scenarijus, prodiusavęs.
Režisuoti filmai
Pilno metražo:
Balninkai (Alytus)
Balninkai – kaimas Alytaus rajono savivaldybėje, 4 km į pietvakarius nuo Alovės, prie kelio. Yra biblioteka, „Dzūkijos“ arboretumas.
Istorija
miniatiūra|250px|left|Kelias Nemunaitin
Birutė Didžgalvytė
Birutė Ona Didžgalvytė-Jaruševičienė (1934 m. balandžio 12 d. Kaune – 2013 m. balandžio 30 d. Vilniuje) – Lietuvos teatro aktorė.
Biografija
Vyras Juozas Jaruševičius. 1957 m. baigė Lietuvos konservatoriją. 1956–1965 m. vaidino Kapsuko (dab. Marijampolė) ir Klaipėdos dramos teatruose, 1965–2002 m. – Jaunimo teatre. Vaidino kino ir TV filmuose.
Suvalkų heinalas
thumb|right|250px|Kūrinio natos Suvalkų heinalas  – dar kitaip vadinamas Fanfary suwalskie. Autorius iš Kelcų miesto kilęs Paweł Łukowiec, šiuo metu dirbantis Vroclavo muzikos mokykloje. Tai trimtų atliekama melodija, trunkanti 35 sekundes. Kurinys įteisintas kaip miesto heinalas 2004 m. gruodžio 22 dieną. Pirmą kartą kūrinys buvo transliuotas per Radia 5 programą.
Zapyškio apylinkė
Zapyškio apylinkė – Lietuvos TSR administracinis-teritorinis vienetas pietų Lietuvoje, į vakarus nuo Kauno, kairiajame Nemuno krante.
Gertrūda Helftietė
Gertrūda Helftietė (arba Šventoji Gertrūda Helftietė, 1256 m. sausio 6 d. Eislėbene, Tiuringijoje – 1302 m. lapkričio 17 d. Helftoje, Saksonijoje) – cistersų vienuolė, mistikė.
Gertrūda gimė 1256 m. sausio 6 d. Eislėbene, Tiuringijoje. Apie jos tėvus nėra nieko žinoma. Manoma, kad ji buvo našlaitė. Įstojo į cistersų vienuolyną Saksonijoje. Atsidavė mokslams. Studijavo literatūrą ir filosofiją.
Gertrūda mirė 1302 m. lapkričio 17 d. Helftoje, Saksonijoje.
Ji formaliai niekada nebuvo kanonizuota, tačiau Popiežius Klemensas XII paskelbė lapkričio 16 d. šventine jos garbei.
Anykščių vynas
250px|thumb|AB „Anykščių vynas“ logotipas
Anykščių vynas – viena seniausių kompanijų Baltijos šalių regione, gaminanti natūralų vaisių ir uogų vyną bei kitus alkoholinius gėrimus. Įmonės istorija prasidėjo 1926 m. Baliui Karazijai gavus leidimą įsteigti vaisvynių dirbtuvę ir užraugus pirmąjį obuolių vyną.
„Anykščių vynas“ itin saugoja šį palikimą. Bendrovės gaminami gėrimai išsiskiria natūralumu, ilgamete gamybos patirtimi bei atskleidžia tikrą gėrimų gaminimo meistrystę. „Anykščių vyno“ gamykla priklauso AB MV Group Production, priklausančiai MV GROUP – vienai didžiausių įmonių grupių Baltijos šalyse, veikančiai keturiuose verslo sektoriuose: gamyba, platinimas, logistika ir prekyba.
„Anykščių vyno“ gamyklos adresas: Dariaus ir Girėno g. 8, LT-29131 Anykščiai.
Istorija
1926 m. įkurta įmonė, pramoniniu būdu pradėjusi gaminti vyną. Steigėjas agronomas Balys Karazija išnuomoto namo rūsyje įsteigė vaisvynių dirbtuvėlę ir užraugė pirmąjį obuolių vyną.
1938 m. tarptautinėje parodoje Paryžiuje (Prancūzija) B. Karazijos vynas „Birutė" pelnė pagrindinį prizą, o vynas „Senasis vynas" ir „Banga" – aukso medalius.
1939 m. gamykloje buvo pagaminta 900 000 litrų vyno. Vaisių ir uogų vynas tapo tradiciniu lietuvišku gėrimu.
1940 m. Karazija pasitraukė į Vokietiją. „Anykščių vyną“ valstybė išpirko ir suvalstybino.
2004 m. įmonė privatizuota, ją įsigijo AB „Alita".
Prekės ženklai
„Anykščių vynas“ kuria ir vysto šiuos prekės ženklus: left|thumb Natūralus vaisių ir uogų vynas „Voruta“. Natūralūs vaisių ir uogų vynai „Voruta“ įkūnija geriausias lietuviškos vyndarystės tradicijas. „Voruta“ vynai, kaip įprasta nuo senų laikų, gaminami iš Lietuvoje mėgiamų ir auginamų obuolių, juodųjų serbentų, vyšnių ar aronijų.
Vienas iš „Voruta“ vynų – juodųjų serbentų – Lietuvoje pripažintas tautinio paveldo produktu. Lietuviškojo vyno istorijoje minima ir tai, kad jo ragavo Anglijos monarchai. Ketvirtajame praėjusio amžiaus dešimtmetyje B. Karazija nuolat dalyvaudavo tarptautinėse parodose Paryžiuje, Londone. Vienos iš parodų metu esą ir įvyko Anglijos karalienės bei Lietuvos vyndarių pažintis. Pasakojama, kad tada Karalienė Motina paragavo juodųjų serbentų vyno. Todėl 2006 m. dabartinei Anglijos karalienei Elžbietai II, kuri viešėjo Lietuvoje, buvo įteiktas lietuviškas juodųjų serbentų vynas. Vėliau „Anykščių vynas“ sulaukė karalienės padėkos.